**บันทึกข้อความ**

**ส่วนราชการ** งานวิชาการ กองการศึกษา มหาวิทยาลัยเทคโนโลยีราชมงคลล้านนา น่าน โทร. ๗๒๕๓

**ที่** อว ๐๖๕๔.๒๔/ **วันที่**  ๒๑ มกราคม ๒๕๖๔

**เรื่อง** ขอความอนุเคราะห์ตรวจรูปแบบหนังสือราชการ

**เรียน** หัวหน้างานบริหารงานทั่วไป

# ตามที่คณะกรรมการจัดการความรู้ (Knowledge Management: KM) สายสนับสนุน ได้จัดกิจกรรมแลกเปลี่ยนเรียนรู้ เรื่อง การจัดการข้อมูลภายในองค์กรเพื่อการสืบค้นข้อมูลอย่างมีประสิทธิภาพ โดยคณะกรรมการจัดการความรู้ได้ดำเนินการจัดหาข้อมูลภายในองค์กร ประกอบด้วย หมวดกิจกรรม หมวดบุคลากร หมวดงานคลังและพัสดุ หมวดแบบฟอร์ม (งานบริการ งานสารบรรณ และอื่นๆ) ซึ่งจะได้นำข้อมูลต่าง ๆ ขึ้นเว็บไซต์ของมหาวิทยาลัยเทคโนโลยีราชมงคลล้านนา น่าน เพื่อให้บุคลากรสามารถสืบค้นข้อมูลได้สะดวก รวดเร็ว นั้น

# คณะกรรมการจัดการความรู้ จึงขอความอนุเคราะห์ท่าน ตรวจสอบรูปแบบหนังสือราชการประเภทต่าง ๆ ที่ได้จัดทำขึ้นเพื่อใช้ประโยชน์ภายในองค์กร หากพบข้อผิดพลาดโปรดแจ้งคณะกรรมการจัดการความรู้ เพื่อดำเนินการแก้ไขต่อไป

# จึงเรียนมาเพื่อโปรดพิจารณา

# (นางณปภัช พันธุ์แก้ว) รองประธานคณะกรรมการจัดการความรู้ สายสนับสนุน